CELEX: 62006TJ0387
Language: lv
Date: 2008-10-10
Title: Pirmās instances tiesas spriedums (sestā palāta) 2008. gada 10.oktobrī. # Inter-Ikea Systems BV pret Iekšējā tirgus saskaņošanas biroju (preču zīmes, paraugi un modeļi) (ITSB). # Kopienas preču zīme - Kopienas grafiskas preču zīmes, kas attēlo paleti, reģistrācijas pieteikums - Absolūts atteikuma pamatojums - Regulas (EK) Nr. 40/94 7. panta 1. punkta b) apakšpunkts. # Apvienotās lietas T-387/06 līdz T-390/06.

Pirmās instances tiesas (sestā palāta) 2008. gada 10. oktobra spriedums – Inter‑Ikea/ITSB (Paletes attēls)
      (apvienotās lietas no T‑387/06 līdz T‑390/06)
      Kopienas preču zīme – Kopienas grafiskas preču zīmes, kas attēlo paleti, reģistrācijas pieteikums – Absolūts atteikuma pamatojums – Regulas (EK) Nr. 40/94 7. panta 1. punkta b) apakšpunkts
      Kopienas preču zīme – Kopienas preču zīmes definīcija un iegūšana – Absolūti atteikuma pamatojumi – Preču zīmes, kam nav atšķirtspējas (Padomes Regulas Nr. 40/94 7. panta 1. punkta b) apakšpunkts) (sal. ar 31. un 34.–45. punktu)
      Priekšmets
      
         
               Prasības par četriem Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2006. gada
                  26. septembra lēmumiem lietās R 353/2006‑1, R 354/2006‑1, R 355/2006‑1 un R 356/2006‑1 attiecībā uz četriem pieteikumiem reģistrēt
                  grafiskas preču zīmes, kuras veido grafisks paletes attēls
               
            Informācija par lietu
      
               Kopienas preču zīmes reģistrācijas pieteikuma iesniedzēja:
            
            
               Inter-Ikea Systems BV
            
         
               Attiecīgās Kopienas preču zīmes:
            
            
               grafiskas preču zīmes, kas attēlo paleti, attiecībā uz precēm un pakalpojumiem, kas ietilpst 6., 7., 16., 20., 35., 39. un
                  42. klasē, – reģistrācijas pieteikumi Nr. 4073763, Nr. 4073731, Nr. 4073748 un Nr. 4073722
               
            
         
               Pārbaudītāja lēmumi:
            
            
               reģistrācijas atteikt
            
         
               Apelāciju padomes lēmumi:
            
            
               apelācijas sūdzības noraidīt
            
         
      Rezolutīvā daļa:
      
         
                  1)
               
               
                  
               
               
                  	Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2006. gada 26. septembra
                     lēmumus lietās R 353/2006‑1, R 354/2006‑1, R 355/2006‑1 un R 356/2006‑1 atcelt tiktāl, ciktāl ar tiem noraidīta pieteikto
                     preču zīmju reģistrācija attiecībā uz precēm un pakalpojumiem, kas ietilpst 6., 7., 16., 20., 35., 39. un 42. klasē atbilstoši
                     pārskatītajam un grozītajam 1957. gada 15. jūnija Nicas Nolīgumam par preču un pakalpojumu starptautisko klasifikāciju preču
                     zīmju reģistrācijas vajadzībām, izņemot “metāla kravas paletes”, “metāla kravas paliktņus un paletes iepakošanai un transportēšanai”
                     un “metāla paletes transportēšanai”, kas ietilpst 6. klasē, “kravas paletes, kas nav izgatavotas no metāla”, “kravas paliktņus
                     un paletes, kas nav izgatavotas no metāla, iepakošanai un transportēšanai” un “paletes transportēšanai, kas nav izgatavotas
                     no metāla”, kuras ietilpst 20. klasē, kā arī “kravas palešu nomas” pakalpojumus, kas ietilpst 39. klasē;
                  
               
            
         
                  2)
               
               
                  
               
               
                  	pārējā daļā prasības noraidīt;
               
            
         
                  3)
               
               
                  
               
               
                  	katrs lietas dalībnieks sedz savus tiesāšanās izdevumus pats.